# Mohamed Morsi

Mohamed Morsi محمد مرسي :
| Buhez ||
| Ganedigezh | 8 a viz Eost 1951 Ach-Charqiya Egipt |
| Marv | 17 a viz Even 2019 (67 vloaz) Kaero Egipt |
| Micherioù | Ijinour Politikour |
| Sinadur | |
| Diplomoù | Skol-veur Kaero Skol-veur Kalifornia su |
| Skour | Islam sunnit Breudeuriezh muzulman Strollad Frankiz ha Justis |
| Prezidanted Egipt ||
| kemmañ |
Mohamed Morsi (Arabeg: محمد مرسي) eus e anv gwirion Mohamed Mohamed Morsi Issa al-Ayyat (Arabeg: محمد محمد مرسى عيسى العياط, stumm kornôgel: Muḥammad Muḥammad Mursī ‘Īsá al-‘Ayyāṭ). Ganet d'an 8 a viz Eost 1951 ha marvet d'ar 17 a viz Even 2019 a oa ur politikour a orin Egipt. Dimezet eo gant Naglaa Ali Mahmoud
Prezidant ar strollad Frankiz ha Justis, aozadur bolitikel gwriziennet en aozadur relijiel Breudeuriezh muzulman eo. Bet e oa bet danvez kannad ar strollad-se d'an dilennadegoù prezidant goude reveulzi Genver 2011.
5vet prezidant bro Egipt e voe betek bezañ skarzhet dre un taol-stad gant ar Marechal meur Abdel Fattah el-Sisi d'an 3 a viz Gouere 2013 Bet e oa bet ar c'hentañ penn politikel en Egipt da vezañ dilennet en istor ar vro
Kondaonet ez eo bet d'ar marv d'ar sadorn 16 a viz Mae 2015$^,$

## Yaouankiz Mohamed Morsi

Mab henañ ul labourer douar pe Fellah, Mohamed Morsi a zo ganet hag en deus bevet e Ach-Charqiya e delta an Nil.
E-pad e studioù ijinour e skol-veur Kaero e ya da emezeliñ er strollad relijiel Breudeuriezh muzulmaned. Etre 1978 ha 1985 e vez er Stadoù-Unanet evit peurechuiñ e studioù. E Skol-veur Kalifornia su e vezo o studiañ.
E 1979 e timez gant e genitervez Naglaa Ali Mahmoud. Ar vaouez a ya ivez d'ar Stadoù-Unanet lec'h m'he deus labouret e Kreizenn Islamek Kalifornia, eno he labour war penaos desevel ar vaouezed yaouank muzulman labourat a raio ivez evit an dimezioù.
An daou vab kentañ a vezo ganet d'ar c'houblad a vezo Amerikaned dre ma 'z int ganet e Los Angeles. E-pad ar maread amerikan-se e voe kavet an tu gant Mohamed Morsi da vont etrezek pignat en aozadur Breudeuriezh muzulman.

## Labour er skolioù-meur hag ijinour

Er bloavezh 1985 , Mohamed Morsi a ro e zilez e Skol-veur Kalifornia, Northridge ha distreiñ d'an Egipt lec'h ma labouro e Skol-veur Zagazig. Eno e vezo lakaet e-penn skour an ijinourien. Kelenner e chomo da vezañ eno betek ar bloavezh 2010.

## Penn uhel er vreudeuriezh muzulman

E-pad ar mare e skol-veur Zagazig e vez kavet Mohamed Morsi war an dachenn bolitikel e-touezh ar Vreudeuriezh muzulmaned. Uheloc'h-uhelañ e pign etrezek penn an aozadur betek dont da vezañ un dudenn brudet ha pouezhus el luskad:
* Penn al liammoù gant ar Soudan
* Penn al liammoù etrevroadel
* Ezel Kuzul ar sturiañ (Penn gwirion an aozadur)
Er bloavezh 2000 ez eo dilennet evit ar wech kentañ Mohamed Morsi e parlamant Egipt. E-penn kampagn egipt 2010 ez eo o klask mont gant hent uhel an niver a vouezhioù a oa bet boulc'het e-pad kampagn egipt 2005.
Siwazh dezhañ ha d'an aozadur Breudeuriezh muzulman e vezo roet lam d'ar votadegoù gant Hosni Moubarak o klask lakaat e vab Gamal Moubarak da gemer e lec'h. Mohamed Morsi a lakaa uhel da dalvezout ar flod votadeg ha karc'haridigezh 1500 breur muzulman hervezañ.
D'ar mare-se e krog Mohamed Morsi da vont gant hent ur prezeg politikel relijiel

## Mohamed Morsi prezidant Egipt

D'an 30 a viz Even 2012 e krog ren ar prezidant Mohamed Morsi. Gouarnamant e gentañ Ministr Hecham Qandil a vez kinniget d'an 2 a viz Eost 2012. E-pad ar c'hwec'h sizun a vezo war-lec'h eo skarzhet penn an titouriñ Mourad Mouafi, ar Marechal Mohamed Hussein Tantawi (Bet e plas e-pad 20 vloaz dindan urzhioù Mubarak) penn uhel kuzul an nerzhioù lu (Penn nann ofisiel ar gouarnamant da c'hortoz).

## Diskaridigezh hag erlenadur
#### Emsavadeg pobl ha taol-stad

Pennad spisoc'h:
* Emsavadeg pobl 2012-2013 en Egipt
* Taol-stad an 3 a viz Gouere 2013 en Egipt
Raktal goude ma vije bet dilennet Mohamed Morsi e krog emsavadegoù pobl da c'houlenn ma vije skarzhet. A-feur ma vez an amzer o treiñ e gwasañ an traoù, archerien Egipt a vez o vont gant hent frikañ an emsavadegoù. An disorc'h a zo gwelet an emsavadegoù o vont war greñvat, daou bloc'had a vez o sevel neuze: ar re a-du gant Mohamed Morsi hag ar re a-enep
E miz Even 2013 e-krog un emsavadeg pobl en Egipt fonnus hag aozet mat begenn an enebadur d'ar prezidant Mohamed Morsi ha d'ar strollad relijiel Breudeuriezh muzulman a zo ar strollad Tamarrod.

## Abaoe an diskar

* N'eo ket sklaer c'hoazh petra a erruo da vohamed Morsi memes ma z'eo bet kondaonet d'ar varv.
* Ar feulster en Egipt a zo kresket abaoe e ziskar, gwalldaolioù en anv d'an Islam a zo e-leizh
* Kantadoù a vanifesterien evit Morsi a zo bet harzet ha toullbac'het, 15000 Breudeur vuzulman a zo bet toullbac'het ha kantadoù anezho kondaonet gant prosezioù-meur graet buan-ha-buan.
* Kondaonet ez eo bet d'ar marv d'ar sadorn 16 a viz Mae 2015. Lod broioù estren d'an Egipt n'int ket laouen betek-re gant ar c'hondaonadur: Turkia dre mouezh ar prezidant Recep Tayyip Erdoğan, Stadoù-Unanet.
* Saïd Morsi breur Mohamed Morsi a ziskler ez eo ur stourm relijiel hini an ez-prezidant hag e harperien: "Un djihad ez eo. Ma breur a zo oc'h ober an djihad evit hor bro. Bet e oa bet prezidant dilennet, ha goude-se skrapet gant al lu, kement-mañ ne roio ket lam d'hor stourm.".
* Pad m'emañ toullbac'het ez eo bet gwelladennet gant Catherine Ashton.

## Levrlennadur

* Elshobaki Amr, Les Frères musulmans des origines à nos jours, embannadur Karthala, dastumadenn Hommes et Sociétés, 1añ a viz Ebrel 2009 (ISBN 2811101683) (fr)
* Michaël Prazan, Frères Musulmans: Enquête sur la dernière idéologie totalitaire, embannadur Grasset, dastumadenn Documents Français, 22 a viz Genver 2014 (432 pajenn) (ISBN 2246802210) (fr)
* Mohamed El-Bendary, The Egyptian Revolution: Between Hope and Despair, Mubarak to Morsi, embannadur Algora Publishing (288 pajenn), 15 a viz Ebrel 2015 (ISBN 978-0875869919) (en)

## Adkemer er sevenadur
#### Diell-filmoù

* « La Confrérie, enquête sur les Frères musulmans », gant Michaël Prazan, embannadur Kuiv Productions gant sikour France Télévisions, Mae 2013, 81 munutenn

## Notennoù ha daveennoù

* ↑ Jol Press 06/07/2012 nevesaet d'an 13/07/2012: Naglaa Ali Mahmoud gwreg muioc'h evit kentañ maouez.
* ↑ 20 Minutes.fr 3/07/2013 nevesaet 29/01/2014: Egipt Taol-stad milourel a-enep Mohamed Morsi.
* ↑ Lci.tf1.fr 2014: Skrid buhez Mohamed Morsi.
* ↑ Lemonde.fr 16/05/2015: Mohamed Morsi ez-prezidant Egipt kondaonet d'ar marv.
* ↑ Leparisien.fr 16/05/2015: Mohamed Morsi kondaonet d'ar marv.
* 1 2 Lejdd.fr 1/02/2014: Darempred tost gant ar c'hlan Morsi.
* ↑ Le Monde 25/06/2012 Egypte : Mohamed Morsi, breur skouer deuet da vezañ danvez prezidant .
* ↑ France24.com 3/02/2013 Enebadur Egipt o vont war greñvaat hag o c'houlenn skarzhidigezh Mohamed Morsi.
* ↑ Ouest-France 10/06/2015: Egipt Gwalldaol emlazh e-kichen Louksor.
* ↑ LaCroix.Com 17/05/2015: Ar ren Egiptian o c'hourdrouz dibennañ ar vreurdeuriezh muzulman.
* ↑ LePoint.fr 17/05/2015: Mohamed Morsi kondaonet d'ar marv dielfennadenn gant hor prizerourien.
* ↑ lci.tf1.fr 16/05/2015: Egipt Kondaonadur Morsi d'ar varv flemmet gant Turkia
* ↑ Lemonde.fr 17/05/2015: Morsi kondaonet d'ar marv ar Stadoù-Unanet prederiet.
* ↑ Lepoint.fr 30/07/2013 Egipt: Catherine Ashton he deus gwelladennet Morsi.